Бекер, Алисон

**Алисон Рамзес Бекер** (; вина 1992 шеран 2 октябрехь Нову-Амбургухь, Бразилехь), гӀоле вевза **Алисон** цӀарца — немцойх схьаваьлла бразилин футболист, «Ливерпуль» клубан а, Бразилин гулйина командин а кевнахо. 2018 шеран дуьненан чемпионатан декъахо.

## Биографи
Алисон вина Нову-Амбургухь (*Керла Гамбург*), алсама немцойх схьабевлла бразильхой беха кӀоштахь, ша а ву церан векал. Кхечу профессионалан кевнахочун Бекер Муриэлан (вина 1987) жимаха волу ваша.

## Клубан карьера

Алисон — кхиийна «Интернасьонал» клубо. 2013 шеран 17 февралехь Гаушу лигин матчехь Порту-Алегрин «Крузейрон» дуьхьала цуьнан дебют хилира коьртачу командехь. 25 августехь «Гоясан» дуьхьалчу къовсамехь Алисона дебют йира бразилин A серехь. 2015 шарахь, Дидас карьера чекхйаьккхинчул тӀаьхьа, цунах хилира командин коьрта кевнахо. «Интернасьоналан» йукъахь Алисона кхузза туьйлира Гаушу лигехь.

2016 шеран аьхка Бекер вахара Италера «Ромин» йукъа. 2016 шеран 17 августехь Чемпионийн лигин квалификацин матчехь Португалин «Портун» дуьхьала Алисонан дебют хилира «берзлошна» йукъахь. Шен хьалхара шо румхошна йукъахь Алисон чекхдаьккхира командин шолгӀа кевнахо волуш, хуьйцура «берзлойн» коьрта голкипер Щенсны Войцех Италин кедан а, Европин лигин а матчашкахь. Щенсны «Ювентус» йукъа вахча Бекерах командин коьрта кевнахо хилира. 2017 шеран 20 августехь «Аталантин» дуьхьала матчехь цуьнан дебют хилира италин А серехь. «Берзлошна» йукъахь коьрта кевнахо хилла, Алисона сихха гайтира кевнашкахь ловзаран лакхара тӀегӀа, командин гӀодира дуьхьало чӀагӀйан. 2017/18 шарахь румхой чӀагӀбелира италин чемпионатан таблицан буьххьехь, кхоалгӀа меттиг йаьккхира, ткъа Бекер къобал вира А серин уггаре дика голкипер аьлла, 37 матчехь 28 буьрка бен чу ца йагӀийтира (шолгӀа гайтам «Ювентусал» тӀаьхьа). Амма шеран коьрта кхиам хилира шен исторехь клуб Чемпионийн лигехь шозлагӀа ахфинале йалар. Турниран дукхаха йолчу матчашкахь Бекера гайтира тешаме ловзар, ткъа цӀерачу матчехь мадридан «Атлетикоца» иза къобал вира матчан уггаре дика ловзархо. Кхин а Бекер билгалвелира дикачу ловзарца лондонан «Челсин» а, донецкан «Шахтёран» а дуьхьалчу цӀерачу матчашкахь. Мелла а чолхе хилира шина матчан дуьхьало «Барселоница» чийрикфиналехь Чемпионийн лигехь, хьалхара матчехь Камп Ноухь Бекера чутохийтира йиъ буьрка (цу тӀе царех шиъ — автогол Де Росси а, Манолас а), ткъа шолгӀачу матчехь Стадио Олимпико тӀехь Бекера аьттонца лардира шен кевнаш, ткъа команде йан йелира камбэк, дехьайелира Чемпионийн лигин ахфинале. Ахфиналехь «Ливерпульца», Бекер чуяхийтира йерриг ворхӀ буьрка, пхиъ царех туьйхира хьалхарчу матчехь Энфилд тӀехь. Турнир чекхйаьлча, Бекер йукъавахара 2017/18 шеран Чемпионийн лигин символан гулйина командин.

2018 шо долалуш кевнахой бийзира Испанера «Барселонин» а, Францера «Пари Сен-Жермен» а, Ингалсера «Ливерпуль» а. Оццу шеран аьхка Алисона куьг йаздира йалх шеран контракт тӀаьхьарчунца. Трансферан ахча 66,8 млн фунт (72,5 млн евро) хилира, цуо Бекерах вира уггаре веза кевнахо исторехь (хьалхалера рекорд йара италихочун Буффон Джанлуиджин, иза лаьттира 17 шарахь). Вукха агӀора, Алисонан рекордан трансфер баттахь бен ца лаьттира, иза йохийра баскийн «Атлетикера» Кепа Аррисабалагин «Челсин» йукъа йинчу 71,6 млн фунтан трансферо. 12 августехь «Вест Хэм Юнайтедан» дуьхьала матчехь дебют хилира Ингалсан Премьер-лигехь.

2019 шеран майх Алисонега кхайкхира 2019 шеран футболех ловзаран Америкин кедехь ловзархьама къоман команде, иза йара Бразили аренашкахь. ДӀайаьхьина турниран жамӀашца цунах хилира уггаре дика кевнахо.

## Кхиамаш

### Командин
«**Интернасьонал**»
* Гаушу Лигин чемпион (**4**): 2013, 2014, 2015, 2016

«**Ливерпуль**»
* Ингалсан чемпион: 2019/20
*  УЕФА Чемпионийн лигин толамхо: 2018/19
* УЕФА Суперкад баьккхинарш: 2019
* Футболех ловзаран клубийн дуьненан чемпионатан толамхо:  2019

**Бразилин гулйина команда**
* Тулонан турниран толамхо: 2013
* Америкин кедан толамхо: 2019

### Долара
* Дуьненан уггаре дика кевнахо МФФИИС версица: 2019
* УЕФА Чемпионийн лигин символан гулйина команда (**2**): 2017/18, 2018/19
* Йукъавоьду А серин шеран символан гулйина командин: 2017/18
* Шеран уггаре дика футболан кевнахо Италехь: 2018
* Америкин кедан уггаре дика кевнахо: 2019
* Ингалсан Премьер-лигин Дешин кара: 2018/19
* УЕФА Чемпионийн лигин уггаре дика кевнахо: 2019
* УЕФА шеран символан гулйина командин декъахо: 2019
* ФИФПРО гулйина командин декъахо: 2019
* Яшин Леван совгӀат дуьххьара даьккхинарг: 2019
* «Дешин самба» совгӀа даьккхинарг: 2019

## Дуьненайукъара карьера
2009 шарахь жимахойн Бразилин гулйина командин йукъахь Алисона дакъа лецира жимахойн дуьненан чемпионатехь Нигерехь. Турнирехь иза левзира матчашкахь Японин, Мексикин, Швейцарин дуьхьала.

2015 шеран 14 октябрехь 2018 шеран дуьненан чемпионатан харжаман матчехь Венесуэлин гулйина командин дуьхьала Алисонан дебют хилира Бразилин гулйина командин йукъахь.

2018 шарахь Алисона дакъа лецира дуьненан чемпионатехь Россехь. Турнирехь иза левзира Швейцарин, Коста-Рикин, Сербин, Мексики, Бельгин командашна дуьхьала матчашкахь.

## Ловзаран статистика

### Клубийн статистика

### Дуьненайукъара статистика

### Матчаш а, голаш а гулйина командашкахь

**Йерриг: 30 матч / 12 чутохийтина гол / 20 «йекъа» матч; 21 толам, 8 цхьан а цатоьлла, 1 иэшам.**

## Билгалдахарш

## Хьажоргаш
* Профиль на официальном сайте «Ливерпуля»

Категори:Бразилин футболисташ
Категори:Футболех ловзаран Бразилин кегийрхойн гулйина командан ловзархой
Категори:Футболех ловзаран Бразилин гулйина командан ловзархой
Категори:ФК «Интернасьонал» ловзархой
Категори:ФК «Рома» ловзархой
Категори:ФК «Ливерпуль» ловзархой